
Esselamu alejkum dragi brate! Imam jedno pitanje: Žena mi vec duže vremena napustila skoro sve namaze, tj.klanja jedan ili nikako dnevno. Podstakao sam je na redovno obavljanje već duže vrijeme i na obavezu Hidžaba tj. pokrivanja. Ona je to sve odbila…namaz će da obavlja kada ona hoće..pokriti se neće nikada..oholo se odnosi prema još nekim propisima u vjeri.Imam sa njom problema i samog našeg bračnog odnosa.


Na kraju sam imao raspravu sa njenim ocem i sa njom..te se sve svelo da je priznala da neće prihvatiti gore navedene propise… Živimo u Austriji te imam dvoje djece a u braku sam 17 godina.Punac mi je rekao da ne moram nikog natjeravati ..ako hoće da radi a ako neće svako će za sebe odgovara..Ja sam htio da mu donesem dosta dokaza o njegovoj kao oca a i mojoj odgovornosti za nju, međutim oni su tradicinalnog razmišljanja o vjeri.Pitanje: pošto ustrajava i dalje na svojim mišljenjima da li je meni *[haram](https://pitajucene.com/search/haram/questions/ "Pretraži pitanja o haramu")* sa takvom ženom i dalje živjeti, jer dosad nema kompromisa. Allah vas nagradio, amin, sellam.


* 
* 
* 
* 
* 
* 
* 

 

Žena mi neće da klanja i da se pokrije
======================================

 

Alejkumu selam!


Kaže hanbelijski *[učenjak](https://pitajucene.com/search/u%C4%8Denjak/questions/ "Pretraži pitanja o učenjacima")* Ibn Kudame u knjizi El-Mugni (10/324) prilikom navođenja primjera kada je vadžib ženi dati talak, a kada je *[mekruh](https://pitajucene.com/search/mekruh/questions/ "Pretraži pitanja o mekruhu")*, dozvoljeno (mubah) i zabranjeno: “… A četvrto: kada je mustehab dati ženi talak, a to je prilikom nemarnosti žene u izvršavanju vadžiba prema Allahu, džele še’nuhu, poput namaza i slično, a nije u stanju da je prisili na to, ili da žena bude sklona nekim nemoralnim djelima … a nije daleko da u ova dva slučaja talak bude vadžib“.


S obzirom da tvoja hanuma neće da klanja što je grijeh prema Allahu, takođe, neće da se pokrije što potpada u ne izvršavanje vadžiba a ujedno i sklonost nemoralu jer, otkrivena žena gubi čednost i stid i izložena je muškarcima, i još si naveo da imaš problema oko intimnog odnosa sa njom, sve ovo kada se zbroji i sabere daje ti dovoljno povoda da joj daš talak i kreće se između vadžiba i mustehaba. Znaj da je talak u Islamu rješenje kada *[brak](https://pitajucene.com/search/Brak/questions/ "Pretraži pitanja o braku")* dođe u ćorsokak i kada više izgubi svoj smisao. Razvod nije tragedija u životu nego otvaranje prilike za novi i bolji početak. Kaže Uzvišeni: “A ako se njih dvoje ipak rastave, Allah će im dati obome iz obilja Svoga – Allah je neizmjerno dobar i mudar” (En-Nisa, 130). *[Značenje](https://pitajucene.com/search/zna%C4%8Denje/questions/ "Pretraži pitanja o značenjima")* ajeta je da kada se dvoje razvedu, jer ne mogu zajedno, Allah će dati da svako od njih dvoga nađe onog ko mu odgovara i sa kim može živjeti. Pa tako i ti nađi sebi ženu pobožnu, pokrivenu koja hoće klanjati bez toga da je ti tjeraš i ubjeđuješ u to, a mnogo je muslimanki elhamdullillah, koje krase ove odlike.


Nema sumnje da je muž odgovoran za ponašanje svoje supruge, kako u ispunjavanju obaveza prema Allahu (namaza, pokrivanja, posta itd), tako i u poslušnosti njemu kao glavi porodice u dobru koje joj naređuje. Kaže Uzvišeni: “O vi koji vjerujete, sebe i porodice svoje čuvajte od vatre čije će gorivo ljudi i kamenje biti…” (Et-Tahrim, 6) a ima li većeg čuvanja porodice od vatre od toga da joj naređuje obavljanje namaza i drugih vadžiba i da joj zabranjuje činjenje harama jer i jedno i drugo način čuvanja od vatre.


Ipak, ako vidiš da ima nade da bi se ona popravila ako joj dadneš određeni rok (mjesec, dva itd.), da počne redovno obavljati *[namaz](https://pitajucene.com/search/Namaz/questions/ "Pretraži pitanja o namazu")*, da se pokrije u tom periodu i da ti ne pravi probleme oko intimnog odnosa, daj joj taj rok i ultimatum. U protivnom nemaš šta izgubit. Ve billahi tevfik.


Odgovorio na pitanje: dr.Zijad Ljakić  

Preuzeto sa stranice: <http://www.n-um.com>


